钦定古今图书集成/方舆汇编/职方典/第1438卷 > 浔州府祠庙考 府志
## 钦定古今图书集成/方舆汇编/职方典/第1438卷 > 浔州府祠庙考 府志

本府。〈桂平县附郭。〉

风云雷雨山川坛　在小南门外，春秋致祭，今废。

社稷坛　：在东门外北厢中埠。春秋致祭。旧有坛亭，今废。

郡厉坛　在东门北厢朝天门外。春清明、秋七月、冬十月致祭。

旗纛庙　在城西北隅

城隍庙　在南城外，今迁城内。

“汉寿亭侯庙　” ：“在城中街。”

真武庙　在城内东北隅。

天妃庙　在南城外

三界庙　在西城外

广祐庙　在思灵山。祀唐御史李姓，失其名，宋累封“孚应广济显祐灵护王。” 郡尝苦虎，守祷于神，信宿，虎死庙树间。姚嗣宗记其事。

三先生祠　祀宋周濂溪、程明道伊川。旧在府。

学。廖德明作记，后移于书院。明万历间增入。王阳明移于城西南。

八贤祠　祀濂溪周先生、二程夫子、两广总督韩襄毅、雍王文成公守仁、左江道翁万达、县令薛梦吉。

五公祠　在南城外

四公祠　祀韩公雍、毛公伯温、翁万达、蔡公经，皆以有功得祀，而王阳明亦在其中，名“五公祠。” 明万历间，将阳明移入周程祠，同祀改为四公祠。今在书院左。

刘公祠　公名台，字所畏，江西人。明万历时，以御史建言谪于浔。后赠太常卿，立“批鳞” 二字坊，表其忠。郡人立祠祀之，苏濬有记。

左江道陈公祠　在城东门内，今废。

参将成公祠　在城西北隅，今废。

知府梁公祠　在城中，今废。

知县薛公祠　在城中，今废。

平南县

风云雷雨山川坛　在县南。

社稷坛　在县西

邑厉坛　在县北关外

城隍庙　在城内

灵源庙　按《明一统志》：“在县南武林乡，宋崇宁中建，以祀龙神。”

关帝庙　：在城外右厢。

真武庙　与观音阁相邻，在东厢，去城三里。今重修，有碑。

北府庙　在城外右厢

五显庙　在城外左厢

白马庙　在县东六十里。五代时，梁嵩乘白马游东壕墟，过渡，偶没于水，乡人立庙祀之。梁状元耑祠　在棂星门左，春秋二祭。

陈、周二公祠　在仪门左，春秋二祭。陈讳复原，号陈善，邑人以“陈周” 称之。

李迪功郎忠义祠　。公雩都人，唐西平忠武王之裔也。幼嗜学，初任平南典史，后陞县丞。壬午，猺寇猖獗，居民失所。迪功郎起曰：“食君之禄，当恤君赤子。” 选邑人之勇者，曰冯，曰戚，为义夫长。集民壮数十，御寇蛇冈，跃马摧锋，群贼披靡，斩首数十，后中贼药弩而死。百姓哀号，立祠于邑之东。

三界祠　在县城外右厢乌江口。

冯远祠　在县城外

“西山灵祠　” 在县城外，李侍御重修。

贵县

风云雷雨、山川坛　在县城东门外学宫下街。社稷坛　在县东北。

邑厉坛　在县北门外

城隍庙　在县治西

关帝庙　在县城内

东岳庙　在县东二里大李巷口。

普化庙　在东岳庙下

武当庙　在县南江

北府庙　在东门外河边。神乃宋李钤辖，有功于民，广右所在多祀之，俗呼为“太岁神。”

北山庙　在县城北一里。即金牛神。

真武庙　：在县城北。明沈将军奉旨建。

天妃庙　在县城外西隅。

石牛庙　在县北十里，入龙山口处。旧《志》云：周穆王时，九月九日，天上金牛星飞坠。时即亢旱，人物瘴疫，求祷此石乃吉。表闻朝廷，屡封懋、顺、祐为三位公侯，立庙覆石，邑人奉为香火。今庙与石俱存。

石牛神　有三石，一坠山之阳，一坠山之阴，一坠于潭。唐开元中封清源、惠泽二侯，至宋淳熙间加封，始并封石大夫为灵应侯。见庙碑文。三界庙　在县东门外流水桥边。神姓冯讳克利，子讳敕讳远，皆缘仙表之传。故冯氏代产异人，列籍鬼仙有冯羽、冯谷及羽子都长井九代孙讳吉者，皆得道。吉于

皇清康熙庚子岁，仙去。邑人为其祖立《三界祠》，因并

其都长及孙吉塑像祀之。

林公祠　在县西街。公，福建泉州人，明为五山镇，御贼有功，士民立祠祀之，设有祭田。其子欲楫、欲栋并登科甲，名冠一世。

程公祠　在县西，云南人，明知县事，以廉洁称。士民思之，因立祠以祀之。